open-index/open-wikipedia-markdown huggingface dataset:
ஸ்ட்ரோபிலாந்திஸ் கல்லோசா

***ஸ்ட்ரோபிலாந்தஸ் செசிலிஸ்*** (*Strobilanthes sessilis*) என்பது குறிஞ்சி பேரினத்தைச்  சேர்ந்த ஒரு தாவரமாகும். இந்த வகை தாவரம் ஒவ்வொரு ஆண்டும் பூக்கும்.

## மேற்கோள்கள்

* Nees von Esenbeck, C.G.D. , *[[Pl. Asiat. Rar.]]* 3: 85 1832.

பகுப்பு:தாவரங்கள்
நிக்கிதா பெத்ரோவ்

**நிக்கிதா பெத்ரோவ்** (*Nikita Petrov*, , பிறப்பு: 1 சூலை 1996) உருசியாவைச் சேர்ந்த ஒரு சதுரங்க வீரர் ஆவார். உருசியாவையும்  மொண்டெனேகுரோ நாட்டையும் இவர் பிரதிநிதித்துவப்படுத்துகிறார். 2018 ஆம் ஆண்டில் பிடே அமைப்பின் கிராண்டுமாசுட்டர் பட்டம் இவருக்கு வழங்கப்பட்டது.

43 உருசிய சதுரங்க வீரர்களுடன் சேர்ந்து, நிக்கிதா பெத்ரோவ் உருசிய குடியரசுத் தலைவர் விளாடிமிர் புடினுக்கு ஒரு திறந்த கடிதத்தில் கையெழுத்திட்டார்.  2022 ஆம் ஆண்டு நடைபெற்ற உக்ரைன் மீதான உருசிய படையெடுப்பை எதிர்த்தும், உக்ரைன் மக்களுடன் ஒற்றுமையை வெளிப்படுத்தியும் இக்கடிதத்தில் கோரிக்கை வைக்கப்பட்டிருந்தது.

## சதுரங்க வாழ்க்கை
2016 ஆம் ஆண்டில், பெத்ரோவ் 38 ஆவது பன்னாட்டு சதுரங்க விழாவான சிட்டா டி ஆர்கோ திறந்தநிலை ஏ-போட்டியை 8/9 புள்ளிகளுடன் வென்றார். மீண்டும் 2017  மற்றும் 2019 ஆம் ஆண்டுகளில் நடைபெற்ற போட்டிகளையும் இதே புள்ளிகளுடன் மீண்டும் வென்றார்.

2019 ஆம் ஆண்டில், 7.5/11 புள்ளிகள் பெற்று, ஐரோப்பிய தனிநபர் சதுரங்க வெற்றியாளர் போட்டியில்  17 ஆவது இடத்தைப் பிடித்தார். இது நிகிதா பெட்ரோவை 2019 சதுரங்க உலகக் கோப்பைக்குத் தகுதி பெற வைத்தது. அங்கு இவர் முதல் சுற்றில் எவ்கெனி டோமாசெவ்சுகியால் தோற்கடிக்கப்பட்டார். 2019 ஆம் ஆண்டில் 6 ஆவது அரிகா திறந்தநிலை போட்டியில் இவர் இயோசு எட்வர்டோ மார்டினெசு அல்காண்டரா, டெய்வி வேரா சிகுவேனாசு, ரெனாடோ ஆர். குயின்டிலியானோ பிண்டோ, கிறிசுடோபல் என்ரிக்வெசு வில்லக்ரா, சால்வடார் அலோன்சோ மற்றும் டியாகோ சவுல் ராட் புளோரசு குயிலாசு ஆகியோருடன் சேர்ந்து 2 ஆவது முதல்-8 ஆவது வரையிலான இடத்தைப் பிடித்தார்.

2021 ஆம் ஆண்டு நடைபெற்ற துவாப்சு திறந்த நிலை போட்டியில் இவர்  போரிசு கிராச்சேவ் மற்றும் டிமிட்ரி கிரியாக்வினுடன் 2ஆவது முதல்-4ஆவது வரையிலான இடத்தை சமன் செய்தார். 2021 ஆம் ஆண்டில் பெட்ரோவ் டிமிட்ரி கோகரேவ் மற்றும் டேனியல் லிண்ட்செவ்சுகி ஆகியோரை முந்தி காந்தி-மான்சிசுகில் நடந்த 17ஆவது உக்ரா கவர்னர் கோப்பையை வென்றார்.

2024 ஆம் ஆண்டில், பெட்ரோவ் போட்கோரிகாவில் நடந்த மாண்டினீக்ரோவின் தேசிய வெற்றியாளர் கோப்பையை வென்றார். இப்போட்டியில் 9/11 புள்ளிகளைப் பெற்றார். சமநிலை முறிவு ஆட்டத்தில்  நிகோலா இயூகிச்சை வீழ்த்தினார்.

## மேற்கோள்கள்

## வெளி இணைப்புகள்
* Nikita Petrov chess games at 365Chess.com
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:உருசிய சதுரங்க வீரர்கள்
பகுப்பு:மொண்டெனேகுரோ சதுரங்க வீரர்கள்
பகுப்பு:சதுரங்கப் பேராதன்கள்
பந்தம் வெங்கடேஸ்வர ராவ்

**பந்தம் வெங்கடேசுவர ராவ்** (*Pantham Venkateswara Rao*) என்று அழைக்கப்படும் பந்தம் நானாஜி ஆந்திரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஜனசேனா கட்சியின் உறுப்பினர். 2024 ஆந்திரப் பிரதேச சட்டமன்றத் தேர்தலில் காக்கிநாடா ஊரகச் சட்டமன்றத் தொகுதியில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:ஆந்திரப் பிரதேச அரசியல்வாதிகள்
வேட்டுவம்

**வேட்டுவம்** (Vettuvam) என்பது பா. ரஞ்சித் இயக்கத்தில் உருவாகி வரும் இந்தியத் தமிழ் மொழித் திரைப்படமாகும். இத்திரைப்படத்தில் ஆர்யா, அசோக் செல்வன், மற்றும் தினேஷ் ரவி ஆகியோர் முக்கிய கதாபாத்திரங்களில் நடிக்கின்றனர். நீலம் தயாரிப்பு நிறுவனம் மற்றும் கோல்டன் ரேசியோ பிலிம்சு ஆகிய நிறுவனங்களின் தயாரிப்பில், பியூசு சிங், அபயானந்த் சிங், சௌரப் குப்தா, அசுவினி சவுத்ரி, மற்றும் அதிதி ஆனந்த் ஆகியோரால் தயாரிக்கப்படுகிறது. 

வேட்டுவம் திரைப்படம் கிராமப்புற பின்னணியில் அமைந்த ஒரு கதையாகும். ஒரு தலைவன் நவீன கால “ராபின் ஊடு ” ஆக உருவெடுத்து, தன் சமூகத்தில் ஒடுக்கப்பட்டவர்களுக்கு உதவுவதுதான் கதை. அதேசமயம் சட்டத்துடனான மோதல்களைச் சந்திக்கும் நிகழ்ச்சிகள் படத்தை நகர்த்தும்.  பழங்குடி சுதந்திரப் போராட்ட வீரர் பிர்சா முண்டாவின் வாழ்க்கை மற்றும் போராட்டங்களை எடுத்துக்கூறும் கதை என்றும் சொல்லப்படுகிறது. வேட்டுவம் திரைப்படம் வரலாறு மற்றும் சமூக மாற்றத்தை வெளிக்கொண்டுவரும் என எதிர்பார்க்கப்படுகிறது. 

வேட்டுவம் திரைப்படத்தின் முதல் பார்வை 2022 ஆம் ஆண்டு கேன்சு திரைப்பட விழாவில் வெளியிடப்பட்டது. இத்திரைப்படம் பா. ரஞ்சித்தின் பன்னாட்டுத் திரைப்பட அறிமுகமாகக் கருதப்படுகிறது.

## வெளியீடு
வேட்டுவம் திரைப்படம் 2026ஆம் ஆண்டில் திரையரங்குகளில் வெளியாகும் என எதிர்பார்க்கப்படுகிறது. இசையமைப்பாளர் ஜீ.வி பிரகாஷ் இசையமைக்கிறார். படத்தின் பாடல்கள், திரைப்படம் வெளியீட்டுத் தேதி அதிகாரப்பூர்வமாக இன்னும் அறிவிக்கப்படவில்லை.

## மேற்கோள்கள்


பகுப்பு:ஆர்யா நடித்துள்ள திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
தேனியல் பேரிசு

**தேனியல் பேரிசு** (*Daniel Barrish*) என்பவர் தென் ஆபிரிக்காவைச் சேர்ந்த ஒரு சதுரங்க ஆட்டக்காரர் ஆவார். 2000ஆம் ஆண்டில் ஆகத்து மாதம் 3 ஆம் தேதியன்று இவர் பிறந்தார். 2013 ஆம் ஆண்டில் பிடே அமைப்பு இவருக்கு பிடே மாசுட்டர் என்ற பட்டத்தை வழங்கியுள்ளது.

## சதுரங்க வாழ்க்கை
2012 ஆம் ஆண்டில், இவருக்கு 11 வயதானபோது ஒரே நேரத்தில் நடந்த போட்டியில் ஓர் ஆட்டத்தில் கேரி காசுபரோவுடன் சமநிலை முடிவை செய்தார். 2013 ஆம் ஆண்டில் பிடே மாசுட்டர் பட்டத்தைப் பெற்றார். மேலும் 2019 ஆம் ஆண்டில் கிரேக்கத்தில் தனது முதல் பன்னாட்டு மாசுட்டர் என்ற விதிமுறையைப் பெற்றார். மேலும் 2019 ஆம் ஆண்டில் தென்னாப்பிரிக்க சதுரங்க வெற்றியாளர் போட்டியை 7.5/11 என்ற புள்ளிகள் கணக்கில் வென்றார்.  கிராண்டுமாசுட்டர்  கென்னி சாலமனை விட அரை புள்ளி முன்னிலையில் இப்போட்டியை முடித்தார்.

2025 ஆம் ஆண்டு சனவரி மாத நிலவரப்படி, தென்னாப்பிரிக்காவில் விளையாடும் சதுரங்க வீரர்களில் தேனியல் பேரிசு 6ஆவது இடத்தில் உள்ளார்.

தென்னாப்பிரிக்க மண்டல இடம் வழியாக தகுதி பெற்ற பிறகு  இவர் 2021 ஆம் ஆண்டு நடைபெற்ற  சதுரங்க உலகக் கோப்பையில் விளையாடினார். இப்போட்டியில் முதல் சுற்றில் ஆர்யன் தாரியிடம் தோற்றுப்போனார்.

2022 ஆம் ஆண்டு நடைபெற்ற சதுரங்க ஒலிம்பியாடு போட்டியில் தென்னாப்பிரிக்காவை பிரதிநிதித்துவப்படுத்தி, மூன்றாவது பலகையில் விளையாடி  5/9 புள்ளிகள் எடுத்தார். 2024 ஆம் ஆண்டு நடைபெற்ற சதுரங்க ஒலிம்பியாடு போட்டியில் முதல் பலகையில் விளையாடி  5.5/9 என்ற புள்ளிகளைப் பெற்றார்.

## மேற்கோள்கள்

## வெளி இணைப்புகள்
* 
*
*Daniel Barrish chess games at 365Chess.com

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:தென்னாப்பிரிக்கர்கள்
பகுப்பு:சதுரங்க உலகக் கோப்பை
பகுப்பு:சதுரங்க வீரர்கள்
செத்தியா ஆலாம்

{
  "type": "FeatureCollection",
  "features": []
} 
**செத்தியா ஆலாம்**, (மலாய்; ஆங்கிலம்: *Setia Alam*; சீனம்: 实达阿拉姆) என்பது மலேசியா, சிலாங்கூர் மாநிலத்தின், சா ஆலாம் மாநகர்ப் பகுதியில் உள்ள ஒரு நகரியம் ஆகும். இந்த நகரியம் ஓர் ஒருங்கிணைந்த மேம்பாட்டுத் திட்டமாக உருவாக்கப்பட்டு உள்ளது. 4,000 ஏக்கர் (16 கிமீ2) பரப்பளவு கொண்ட இந்த நகரியம் சா ஆலாம் மாநகராட்சியின் (**MBSA**) நிர்வாக வரம்பிற்குள் வருகிறது. இந்த நகரத்தின் கட்டுமானச் செலவு RM 20 பில்லியன் ஆகும். முன்பு இந்த இடம் வடக்கு அம்மோக் ரப்பர் தோட்டம் *(North Hummock Estate)* என்று அழைக்கப்பட்டது.

இந்த நகரத்தில் மதுக் கடைகள், திசுக்கோகள் மற்றும் குலுக்குச்சீட்டு வணிகங்கள் போன்ற பொழுதுபோக்கு நிலையங்களுக்குத் தடைவிதிக்கப்பட்டு உள்ளன. சா ஆலாம் மாநகராட்சி அத்தகைய பொழுதுபோக்கு மையயங்களை கட்டுப்படுத்தியுள்ளது.

## போக்குவரத்து
செத்தியா ஆலாம் பெயரைக் கொண்ட செத்தியா ஆலாம் நெடுஞ்சாலை *([[:en:Setia Alam Highway|Setia Alam Highway]])* 2006 சூலை 14-ஆம் தேதி திறக்கப்பட்டது. அதன் பின்னர் இந்த நகரத்தை &nbsp; கிள்ளான் பள்ளத்தாக்கு புதிய விரைவுச்சாலையில் (**NKVE**) இருந்து செத்தியா ஆலாம் நெடுஞ்சாலை வழியாக அணுகலாம். 

 கோலாலம்பூர்-கிள்ளான் நெடுஞ்சாலை மற்றும் கிள்ளான் மேரு சாலை வழியாகவும் செத்தியா ஆலாம் நகரை அணுகலாம். எஸ்பி செத்தியா நிறுவனத்தால் *(SP Setia Berhad)* இந்த நகரம் உருவாக்கப்பட்டது.

இந்த நகரியத்திற்கு அருகிலுள்ள தொடருந்து நிலையம்  கிள்ளான் கொமுட்டர் நிலையம் ஆகும். இந்த நிலையம் செத்தியா ஆலாமிற்கு தெற்கே ஏறக்குறைய 7.6 கிமீ தொலைவில் உள்ளது. எதிர்கால  பாசார் கிள்ளான் எல்ஆர்டி நிலையம் *([[:en:Pasar Klang LRT station|Pasar Klang LRT station]])*, இந்த நகரியத்திற்கு தெற்கே ஏறக்குறைய 6 கிமீ தொலைவில் உள்ளது. ரேபிட் கேஎல் பேருந்து , செத்தியா ஆலாம் நகரியத்தை சா ஆலாம் பிரிவு 14-இன் பேருந்து மையத்துடன் இணைக்கிறது.

### போக்குவரத்து நெரிசல்கள்

அண்மைய ஆண்டுகளில் &nbsp;கிள்ளான் பள்ளத்தாக்கு புதிய விரைவுச்சாலை-செத்தியா ஆலாம் சாலைச் சந்திப்பில் போக்குவரத்து நெரிசல்கள் அதிகமாகிவிட்டன. அதிகமான குடியிருப்பாளர்கள் செத்தியா ஆலாம் நகரத்திற்குள் குடிபெயர்ந்ததால் இந்த நெரிசல்கள் ஏற்படுகின்றன என்று அறியப்படுகிறது. 

செத்தியா ஆலாம் நகரியத்தின் வடக்கு வளாகத்தில் புதிய அடுக்குமாடி குடியிருப்புகள் கட்டி முடிக்கப்பட்டதால். பண்டார் புக்கிட் ராஜா, அமான் பெர்தானா *(Aman Perdana)* மற்றும் மேரு போன்ற இடங்களிலிருந்து அதிகமான குடியிருப்பாளர்கள் செத்தியா ஆலாம் நகரியத்திற்குள் குடிபெயர்ந்துள்ளனர்.

மார்ச் 2023-இல் செத்தியா ஆலாம் - எக்கோ ஆர்டென்சு *(Eco Ardence)* சந்திப்புச் சாலை மேம்படுத்தப்படும் என்று அறிவிக்கப்பட்டது. இந்தத் திட்டத்திற்காக MYR 7 மில்லியன் ஒதுக்கப்பட்டது. பின்னர் திசம்பர் 2023-இல் இந்தத் திட்டக் கட்டுமானம் நிறைவடைந்தது.

## மேற்கோள்கள்

## மேலும் காண்க
* சுபாங்
* புத்ரா அயிட்ஸ்
* கோத்தா கெமுனிங்
* புஞ்சாக் பெர்தானா
* சுபாங் வானூர்தி நிலையம்

## வெளி இணைப்புகள்
* Majlis Bandaraya Shah Alam
* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பாப்லோ சலினாசு எர்ரெரா

**பாப்லோ சலினாசு எர்ரெரா**  (*Pablo Salinas Herrera*)  என்பவர் தென் அமெரிக்காவின் சிலி நாட்டைச்  சேர்ந்த ஒரு சதுரங்க ஆட்டக்காரர் ஆவார். 1994ஆம் ஆண்டில் சூன் மாதம் 3 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர்  என்ற பட்டத்தை வழங்கியுள்ளது.

## சதுரங்க வாழ்க்கை
சலினாசு சிலி நாட்டின் சதுரங்க வெற்றியாளர் பட்டத்தை பாப்லோ சலினாசு ஐந்து முறை வென்றுள்ளார்; 2011, 2012, 2019, 2020 மற்றும் 2022 ஆகிய ஆண்டுகளில் இவர் அப்போட்டிகளை வென்றார்.

சதுரங்க ஒலிம்பியாடு போட்டிகளில் பாப்லோ சலினாசு சிலியை மூன்று முறை பிரதிநிதித்துவப்படுத்தியுள்ளார். 2012 ஆம் ஆண்டில் நான்காவது பலகையில் விளையாடி 3/8 புள்ளிகள் பெற்றார். 2014 ஆம் ஆண்டில் 5 ஆவது பலகையில் விளையாடி 5/7 புள்ளிகள் பெற்றார். 2018 ஆம் ஆண்டு நடைபெற்ற சதுரங்க ஒலிம்பியாடு போட்டியில் சிலி நாட்டின் சார்பாக மூன்றாவது பலகையில் விளையாடி 5.5/10 புள்ளிகள் பெற்றார்.

2021 ஆம் ஆண்டு நடைபெற்ற சதுரங்க உலகக் கோப்பைக்குத் தகுதி பெற சிலி கூட்டமைப்பு இடத்தை பாப்லோ சலினாசு பெற்றார். அங்கு இவர் முதல் சுற்றில் மேட்சு ஆண்டர்சனை 1½-½ என்ற கணக்கில் தோற்கடித்தார். மேலும் இரண்டாவது சுற்றில் பீட்டர் சுவிட்லரிடம் அதே புள்ளிகள் கணக்கில் தோற்றார்..

2023 ஆம் ஆண்டு நடைபெற்ற சதுரங்க உலகக் கோப்பை போட்டிக்கும் பாப்லோ சலினாசு தகுதி பெற்றார். அங்கு இவர் முதல் சுற்றில் டெனிசு காட்ரிக்கை தோற்கடித்தார். ஆனால் இரண்டாவது சுற்றில் அமின் தபடபாயிடம் தோற்றுப்போணார்.

## மேற்கோள்கள்

## வெளி இணைப்புகள்
* 
* Pablo Salinas Herrera chess games at 365Chess.com

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:சதுரங்க உலகக் கோப்பை
பகுப்பு:சிலி சதுரங்க வீரர்கள்
பகுப்பு:சதுரங்கப் பேராதன்கள்
பாகீதெளரா சட்டமன்றத் தொகுதி

**பாகீதெளரா சட்டமன்றத் தொகுதி** *(Bagidora Assembly Constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. பாகீதெளரா, பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

*இடைத்தேர்தல்

## தேர்தல் முடிவுகள்
### 2023

## இடைத்தேர்தல் முடிவுகள்
### 2024

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
செய்கிருசுணன் படேல்

**செய்கிருசுணன் படேல்** (பிறப்பு: சூலை 5,1987) *(Jaikrishn Patel)* ஒரு இந்திய அரசியல்வாதி ஆவார், தற்போது 16 ஆவது இராசத்தான் சட்டமன்றத்தின் உறுப்பினராக உள்ளார். இவர் பாகீதெளரா சட்டமன்றத் தொகுதியில் போட்டியிட்டு வெற்றி பெற்றார். இவர் பாரத் ஆதிவாசி கட்சி உறுப்பினர் ஆவார். 

## அரசியல்
பாரத் ஆதிவாசி கட்சி வேட்பாளர் செய்கிருசுணன் படேல், பான்சுவாரா மாவட்டத்தின் பாகீதெளரா சட்டமன்றத் தொகுதிக்கு நடைபெற்ற இடைத்தேர்தலில் வெற்றி பெற்றார், இதன் முடிவு 2024 மக்களவைத் தேர்தல் முடிவுகளுடன் அறிவிக்கப்பட்டது. பாரதிய ஜனதா கட்சியின் வேட்பாளர் சுபாசு தம்போலியாவை 51,434 வாக்குகள் வித்தியாசத்தில் செய்கிருசுணன் தோற்கடித்தார்.

## இடைத்தேர்தல் முடிவுகள்
### 2024

## மேற்கோள்கள்

பகுப்பு:வாழும் மக்கள்பகுப்பு:இராசத்தான் சட்டமன்ற உறுப்பினர்கள்
உலோரென்சோ லோடிசி

**உலோரென்சோ லோடிசி** (*Lorenzo Lodici*) இத்தாலி நாட்டைச் சேர்ந்த ஒரு சதுரங்க பேராதன் ஆவார். 2000 ஆம் ஆண்டு ஏப்ரல் மாதம் 16 ஆம் தேதியன்று இவர் பிறந்தார். 2018 ஆம் ஆண்டு இத்தாலிய சதுரங்க வெற்றியாளராகத் திகழ்ந்தார். 2021 ஆம் ஆண்டு மிட்ரோபா கோப்பை சதுரங்கப் போட்டியை வென்றுள்ளார். 2022 மற்றும் 2024 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இத்தாலியின் சார்பாக பங்கேற்று விளையாடினார். 2020 ஆம் ஆண்டு நடைபெற்ற இணையவழி சதுரங்க ஒலிம்பியாடு போட்டியிலும்  இத்தாலிய அணியைப் பிரதிநிதித்துவப்படுத்தினார்.

## சதுரங்க வாழ்க்கை
உலோரென்சோ லோடிசி இத்தாலி நாட்டின் பிரெசியாவில் பிறந்தார். ஆனால் வெனிசூக்கு அருகிலுள்ள சியோகியா என்ற நகரத்தில் வளர்ந்தார். 2016 ஆம் ஆண்டில் பன்னாட்டு சதுரங்க மாசுட்டர் பட்டத்தைப் பெற்ற பிறகு, 2017 ஆம் ஆண்டில் கோசென்சாவில் நடந்த இத்தாலிய இளையோர் சதுரங்கப் போட்டியை வென்றார்.

2018 ஆம் ஆண்டில், சலெர்னோவில் முதல் முறையாக இத்தாலிய சதுரங்க வெற்றியாளர் பட்டத்தை வென்றார். போட்டி சமநிலையில் இருக்கும்போது வெற்றியாளரைத் தீர்மானிக்க நடைபெற்ற கூடுதல் ஆட்டத்தில் கிராண்ட்மாசுட்டர் ஆல்பர்டோ டேவிட்டை 2-0 என்ற புள்ளிகள் கணக்கில் தோற்கடித்தார். இங்கு கிராண்ட்மாசுட்டர் பட்டத்திற்கான முதல் விதிமுறையைப் பெற்றார்.

2021 ஆம் ஆண்டில், கிராண்டு மாசுட்டர் பட்டத்திற்கான மற்ற இரண்டு விதிமுறைகளையும் பெற்று, கிராண்ட்மாசுட்டர் பட்டத்தை வென்றார். முதலாவது விதிமுறை சூன் மாதம் வில்லோர்பாவில் நடந்த லா மார்கா திறந்த நிலை போட்டியிலும், இரண்டாவது விதிமுறை செப்டம்பரில் மான்டெசில்வானோவில் நடந்த இத்தாலிய அணி சதுரங்க வெற்றியாளர் போட்டியிலும் கிடைத்தன.  ஏப்ரல் மாதம் இத்தாலிய அணியுடன் காத்திருப்பு பலகையில் விளையாடி மிட்ரோபா கோப்பையை வென்றார். அப்போட்டியில்  4.5/7 புள்ளிகளைப் பெற்றார்.

2022 ஆம் ஆண்டில், சென்னையில் நடந்த தனது முதல் சதுரங்க ஒலிம்பியாடு போட்டியில் பங்கேற்றார். இங்கு  3ஆவது பலகையில் விளையாடி 19ஆவது செயல்திறன் மதிப்பீட்டைப் பெற்றார்.  நார்வேநாட்டின் சிறப்பு கிராண்டுமாசுட்டர் இயான் லுட்விக் ஏமரை தோற்கடித்து, இந்திய சதுரங்க குழந்தை மேதை ர. பிரக்ஞானந்தாவுக்கு எதிராக சமன் செய்தார்.

2024 ஆம் ஆண்டில், தனது இரண்டாவது சதுரங்க ஒலிம்பியாடு போட்டியில், சிறப்பு கிராண்டு மாசுட்டர்களான அனிசு கிரி மற்றும் பீட்டர் லீகோவை தோற்கடித்தார்.

## மேற்கோள்கள்

## வெளி இணைப்புகள்
*
*
*Lorenzo Lodici chess games at 365Chess.com

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:இத்தாலிய சதுரங்க வீரர்கள்
மார்ட்டின் பெட்ரோவ்

**மார்ட்டின் பெட்ரோவ்** (*Martin Petrov*) என்பவர் பல்கேரிய நாட்டைச் சேர்ந்த ஒரு சதுரங்க வீரராவார். 2000 ஆம் ஆண்டின் அக்டோபர் மாதம் 3 ஆம் தேதியன்று பல்கேரியாவின் சோபியா நகரத்தில் இவர் பிறந்தார். 2022 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர்  என்ற பட்டத்தை வழங்கியுள்ளது.

## சதுரங்க வாழ்க்கை
2019 ஆம் ஆண்டு சனவரி மாதத்தில் நடைபெற்ற 94 ஆவது ஏசுட்டிங்சு காங்கிரசு சதுரங்கப் போட்டியில் டேனியல் கோர்மல்லி, ஒலெக் கோர்னீவ், சருனாசு சுல்சுகிசு, அலெக்சாண்டர் செர்னியாவ் மற்றும் கோனார் மர்பி ஆகியோருடன் இணைந்து முதலிடத்தைப் பிடித்தார்.

2020 ஆம் ஆண்டு மார்ச்சு மாதத்தில் பல்கேரிய சதுரங்க வெற்றியாளர் பட்டத்தை வென்றார். இப்போட்டியின் போது  கிராண்டுமாசுட்டர்களான மோம்சில் நிகோலோவ் மற்றும் கிராசிமிர் ருசேவ் ஆகியோரை தோற்கடித்தார்.

2022 ஆம் ஆண்டு சூன் மாதத்தில் நடைபெற்ற  டர்கு மியூரசு திறந்தநிலை போட்டியில் ஆரம்பத்தில் மூன்றாவது இடத்தைப் பிடித்த ஆறு வீரர்களில் சமநிலை முறிவு ஆட்டத்திற்குப் பிறகு இவர் மூன்றாவது இடத்தைப் பிடித்தார்.
 
2023 ஆம் ஆண்டு பிப்ரவரி மாதத்தில் பல்கேரிய சதுரங்க வெற்றியாளர் போட்டியில் நர்க்யுல் சலிமோவா மற்றும் மோம்சில் பெட்கோவ் ஆகியோருடன் இணைந்து இரண்டாவது இடத்தைப் பிடித்த பிறகு நான்காவது இடத்தைப் பிடித்தார்.

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:பல்கேரிய சதுரங்க வீரர்கள்
ஆலாம் இம்பியான்

{
  "type": "FeatureCollection",
  "features": []
} 
**ஆலாம் இம்பியான்**, (மலாய்; ஆங்கிலம்: *Alam Impian*; சீனம்: 梦境) என்பது மலேசியா, சிலாங்கூர் மாநிலத்தின், சா ஆலாம் மாநகர்ப் பகுதியில் உள்ள ஒரு நகரியம் ஆகும். தாமான் செரி மூடா அருகே அமைந்துள்ள இந்த நகரியம் **சா ஆலாம் பிரிவு 25** என்றும் அழைக்கப்படுகிறது. 

சா ஆலாம் மாவட்டத்தில் ஒரு முக்கியமான இடத்தில் அமைந்துள்ள இந்த நகரியம் 1,235 ஏக்கர் பரப்பளவைக் கொண்டது; மற்றும் சா ஆலாம் நகர மையத்திலிருந்து 8 கி.மீ தொலைவில் உள்ளது. இந்த நகரியம் இரட்டை மாடி ஓரடுக்கு மனைகள் மற்றும் பிரிக்கப்பட்ட அரைமாடி மனைகளைக் கொண்டுள்ளது. 

## பொது
இந்த நகர்ப்பகுதி நவம்பர் 2006-இல், எஸ்பி கட்டுமானக் குழுமத்தின் *([[:en:SP Setia|SP Setia]])* கீழ் தொடங்கப்பட்டது. சுவரெழுத்துகளைக் கொண்ட சுவர்கள், ஒரு கலைக்கூடம், நேரியல் பூங்காக்கள், ஒரு திறந்தவெளி அரங்கம், தெரு ஓவியம், 31 ஏக்கர் (13 எக்டேர்) பரப்பளவில் ஒரு மைய நகரத்தையும் இந்த நகரியம் கொண்டுள்ளது.

## போக்குவரத்து
ஆலாம் இம்பியான் நகர்ப்பகுதியை இணைக்கும் நெடுஞ்சாலைகள்; மற்றும் விரைவுச்சாலைகள்:

&nbsp;கோலாலம்பூர்-கிள்ளான் நெடுஞ்சாலை (**FH2**)
&nbsp;சா ஆலாம் விரைவுச்சாலை (**KESAS**) 506
&nbsp;மலேசிய வடக்கு-தெற்கு விரைவுச்சாலை (**ELITE**) 
&nbsp;கெமுனிங்-சா ஆலாம் விரைவுச்சாலை (**LKSA**)

## மேற்கோள்கள்

## மேலும் காண்க
* செத்தியா ஆலாம்
* புத்ரா அயிட்ஸ்
* கோத்தா கெமுனிங்
* புஞ்சாக் பெர்தானா

## வெளி இணைப்புகள்
* Alam Impian
* 

பகுப்பு:மலேசிய நகரங்கள்
பகுப்பு:சிலாங்கூர் நகரங்கள்‎
பின்நிலைக் கருவி

**பின்நிலைக்கருவி** (*backstaff*) என்பது ஒரு வான் பொருளின் உயரத்தை, குறிப்பாக சூரியன் அல்லது சந்திரனை அளவிடப் பயன்படுத்தப்படும் ஒரு வழிசெலுத்தல் கருவியாகும். சூரியனைக் கவனிக்கும் போது, பயனர்கள் சூரியனைத் தங்கள் பின்புறத்தில் வைத்திருந்தனர். அடிவானப் பாதையில் மேல் பாதையால் வீசப்பட்ட நிழலைக் கவனித்தனர். இது ஆங்கில மாலுமி ஜான் டேவிசால் கண்டுபிடிக்கப்பட்டது, அவர் 1594 இல் தனது சீமனின் ரகசியங்கள் என்ற புத்தகத்தில் இதை விவரித்தார். 

### பின்நிலைக் கருவிகளின் வகைகள்
thumb|டேவிஸ் குவாட்ரன்ட், 1765 இல் ஜோஹன்னஸ் வான் கியூலனால் உருவாக்கப்பட்டது. பாரிஸில் உள்ள தேசிய டி லா மரைன் மியூசியமில் காட்சிக்கு வைக்கப்பட்டுள்ளது.
பின்நிலைக் கருவி என்பது நிழலின் வெளிப்பாட்டைப் பயன்படுத்தி சூரியனின் உயரத்தை அளவிடும் எந்தவொரு கருவிக்கும் வழங்கப்படும் பெயர். பின்நிலைக் கருவிகளைப் பயன்படுத்தி சூரியனின் உயரத்தை அளவிடுவதற்கான யோசனை தாமஸ் ஹாரியட்டிலிருந்து தோன்றியதாகத் தெரிகிறது.பல வகையான கருவிகள் பின்நிலைக் கருவிகள் என வகைப்படுத்தக்கூடிய குறுக்கு-நிலைக் கருவியிலிருந்து உருவாகின. 

## மேற்கோள்கள்

## வெளி இணைப்புகள்
* "Backstaff" at answers.com – Good diagram of how a backstaff is held in use.

பகுப்பு:16-ஆம் நூற்றாண்டுக் கண்டுபிடிப்புகள்
பகுப்பு:அளவிடும் கருவிகள்
பகுப்பு:வானியற் கருவிகள்
பகுப்பு:அறிவியல் கருவிகள்
கப்பல் கண்காணிப்பு

**கப்பல் கண்காணிப்பு** (*Ship watching*) என்பது கடலோர பகுதிகளில், துறைமுகங்களில் அல்லது பாலங்களில் இருந்து கப்பல்கள் வருவது, போவது அல்லது கடல் வழியாகச் செல்லும் காட்சிகளை கவனிப்பது என்ற பொழுதுபோக்கு செயலாகும். இச்செயல்பாடு வெளிப்புற செயல்பாடாகவும் சுற்றுலாவின் ஒரு வடிவமாகவும் கருதப்படுகிறது. கப்பல் போக்குவரத்து அதிகமாக உள்ள நீர்வழிகளில் பல்வேறு கப்பல்களைக் கவனித்து புகைப்படமும் எடுக்கப்படுகிறது. கப்பல் நோக்கல் என்ற பெயராலும் இதை அழைக்கலாம். 

உதாரணமாக, அமெரிக்காவில், மினசோட்டாவின் இரண்டு துறைமுகங்களில், சுப்பீரியர் ஏரியின் மீது கப்பல் கண்காணிப்பு நடைமுறையில் உள்ளது. சப்பானில், சப்பானின் கனகாவாவில் உள்ள கண்ணோன்சாகி பூங்காவில் உள்ள உராகா கால்வாய் வழியாக செல்லும் கப்பல்களையும் கண்காணிக்க முடியும். சீனாவில், சாங்ச்சியாங்கில் பல கப்பல்கள் மேலும் கீழும் செல்லும் போது, ​​ஆன்கோவில் உள்ள ஆற்றங்கரைப் பூங்காக்கள் மற்றும் ஊகான் நகரில் உள்ள வுச்சாங்கில், கப்பல் கண்காணிப்பை  இரசிக்க நல்ல இடங்களாகும்.

## மேலும் காண்க
*கப்பல் போக்குவரத்து 

## மேற்கோள்கள்

## வெளி இணைப்புகள்
*Ship Watching in the Bay of Tokyo, aboard the "Kaishu" (The Library web of the Japan Foundation, in Japanese: A total of 7 pages of ships and the national flags)
*The Great Lakes Ship Watching Association
*shipvideos.net - example of ship spotting page with emphasis on videos

பகுப்பு:நீர்ப் போக்குவரத்து
பகுப்பு:சுற்றுலா
பகுப்பு:பொழுதுபோக்கு
இரத்தினகிரி - 7

**இரத்தினகிரி - 7** *(RTN RR - 4), முன்மொழிவு எண்: (IET-25448)* எனப்படும் இந்த நெல் வகை, மகாராட்டிர, மாநிலத்தின் நீர்ப்பாசன நிலங்களாக உள்ள பகுதிக்காக உருவாக்கப்பட்ட, 122 - 125 நாட்களில் அறுவடைக்கு வரக்கூடிய நடுத்தர கால நெல் இரகமாகும். 2018 இல் வெளியிடப்பட்டதாக அறியப்பட்ட இது, பாசுமதி அல்லாத நெல் வகையில் நடுத்தர நிலப் பகுதிகளில் வளரக்கூடிய நடவு முறைக்கு ஏற்றது. குலைநோய், மற்றும் பற்றுயிரியின் இலை கருகல் ஆகிய இடையூறுகளுக்கு மிதமான எதிர்ப்புத் திறன் கொண்டதாக கருதப்படும் இந்த புதிய இரகம், ஒரு எக்டேருக்கு சுமார் 4,000 - 4,500 கிலோ கூல மகசூல்தரக்கூடியது.

## பின்னணி
இரத்தினகிரி 7 எனும் இந்நெல் இரகம், *([[சிவப்பு]] [[அரிசி]]; RTN RR - 4)* என்ற அரிசி வகையாகும். MO 17 நெல் வகையிலிருந்து பிறழ்வுத் தேர்வு மூலம் உருவான இது,  அரைக் குள்ள *(100-110 செ.மீ. தாவர உயரம்)*, குறுகிய மற்றும் தடித்த தானிய வகையாகும். மேலும் இந்த இரகம், ஆய்வு நிலையம், மாநிலம், வேளாண் மற்றும் தகவமைப்பு சோதனைகளில் முறையே 46 - 50, 21 - 40, 50 - 96 மற்றும் 59 - 41 விழுக்காடு அதிக விளைச்சல் தரக்கூடியதாக தரவு உள்ளது. அகில இந்திய ஒருங்கிணைந்த நெல் மேம்பாட்டுத் திட்டத்தின் *(AICRIP)* சோதனைகளின்படி  இரத்தினகிரி - 7, IR 64, BPT 5204 மற்றும் காலா நமக் ஆகியவற்றை விட முறையே 23.88 %, 18.69 % மற்றும் 39.40 % அதிக தானிய மகசூலைப் பதிவு செய்துள்ளது. மேலும் இந்நெல் இரகம், பழுப்பு மற்றும் பட்டைத் தீட்டப்பட்ட அரிசியில் முறையே 28.50 % (17.35 ppm) மற்றும் 32.7% (7.9 ppm) அதிக இரும்புச் சத்து கொண்டது. மேலும் பழுப்பு மற்றும் பளபளப்பான அரிசியில் முறையே 42.82% (28.35 ppm) மற்றும் 43.0% (24.25 ppm) அதிக துத்தநாக உள்ளடக்கத்தைக் கொண்டுள்ள இது, குறைந்த சர்க்கரை உயர்த்தல் குறியீட்டையும் (53) கொண்டுள்ளது. அதிக அரைத்தல் (64.17%) மற்றும் தலை அரிசி மீட்பு சதவீதம் (60.65%) மற்றும் நல்ல சமையல் தரத்தைக் கொண்டுள்ள இது, எக்டருக்கு 4.5 முதல் 5.0 டன் வரை சராசரி மகசூலைப் பதிவு செய்துள்ளது.  தண்டு துளைப்பான், இலை மடிப்பு மற்றும் பித்தப்பை பூச்சிகளுக்கு எதிர்ப்புத் திறன் கொண்ட இந்த நெல் இரகத்தை, 2017 ஆம் ஆண்டில் மகாராட்டிராவின் கொங்கண் பகுதியில் வணிக சாகுபடிக்கு வெளியிட பரிந்துரைக்கப்பட்டது.

## இவற்றையும் காண்க
* இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
* இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
கிராந்தி கவுடு

**கிராந்தி கவுடு** (*Kranti Goud*-பிறப்பு ஆகத்து 11,2003) என்பவர் இந்தியப் பெண்கள் துடுப்பாட்ட அணி வீரர் ஆவார். இவர் உள்நாட்டு துடுப்பாட்ட போட்டிகளில் மத்தியப் பிரதேசத்தையும், பெண்கள் பிரீமியர் லீக்கில் உ. பி. வாரியர்சு அணியையும் பிரதிநிதித்துவப்படுத்துகிறார். 2025 மகளிர் துடுபாட்ட உலகக் கோப்பையினை வென்ற இந்திய அணியின் ஒரு பகுதியாக கவுடு இருந்தார்.

## உள்நாட்டு போட்டி பங்கேற்பு
கவுடு மத்தியப் பிரதேச பெண்கள் துடுப்பாட்ட அணிக்காக உள்நாட்டு துடுப்பாட்டங்களில் விளையாடுகிறார். வங்காளத்திற்கு எதிரான மூத்த மகளிர் ஒருநாள் போட்டியில் இறுதிப் போட்டியில் இவர் 4 பேரை ஆட்டத்தில் வீழ்த்தினார். இவர் மத்தியப் பிரதேசத்தின் 23 வயதுக்குட்பட்ட அணிக்காகவும் விளையாடியுள்ளார்.

திசம்பர் 2024இல் நடந்த மூன்றாவது பெண்கள் பிரீமியர் லீக் ஏலத்தில், கவுடை உத்தரப் பிரதேச வாரியர்சு உரிமையாளர் ₹ 10 லட்சத்திற்கு வாங்கினார். 2023ஆம் ஆண்டில் இசிசி வோங்கிற்கு அடுத்ததாக நான்கு வீழ்த்தல்களை வீழ்த்திய இரண்டாவது இளைய துடுப்பாட்ட வீரர் ஆனார். இவரது முதல் பெண்கள் பிரீமியர் லீக் போட்டி வீழ்த்தலில் மெக் லேனிங் ஓட்டம் எதுவும் எடுக்காமல் ஆட்டம் இழந்தார்.

## பன்னாட்டு போட்டி
ஏப்ரல் 2025 இல், இலங்கை முத்தரப்பு தொடரில் கஷ்வீ கௌதமுக்கு பதிலாக தேசிய அணியில் கவுடு தேர்ந்தெடுக்கப்பட்டார். இவர் மே 11 அன்று போட்டியினை நடத்திய இலங்கைக்கு எதிராக முத்தரப்பு தொடரின் இறுதிப் ஒருநாள் போட்டியில் அறிமுகமானார். பின்னர் இங்கிலாந்துக்கு எதிரான ஒருநாள் மற்றும் இ20 தொடருக்கான அணியில் இடம் பெற்றார். கவுடு, சூலை 12 அன்று இந்த தொடரில் தனது இ20 போட்டியில் அறிமுகமானார். செசுடர்-லெ-ஸ்ட்ரீட்டில் நடைபெற்ற மூன்றாவது மற்றும் இறுதி ஒருநாள் போட்டியில், தொடர் 1-1 என்ற நிலையில் இருந்த நிலையில், இவர் தனது முதல் ஐந்து வீரர்களை வீழ்த்தி, இந்தியா 13 ஓட்ட்டங்கள் வித்தியாசத்தில் வெற்றி பெற உதவினார். இவர் 6/52 புள்ளிவிவரங்களுடன் திரும்பினார். மேலும் 21 வயது மற்றும் 345 நாட்களில், பெண்கள் ஒருநாள் போட்டியில் ஐந்து விக்கெட்டுகளை வீழ்த்திய இளைய இந்திய வீரராக ஆனார். இதன் மூலம் ஜுலன் கோசுவாமி சாதனையை முறியடித்தார்.

நிலையான செயல்திறன்களுக்குப் பிறகு, 2025 மகளிர் துடுப்பாட்ட உலகக் கோப்பை அணியில் கவுடு சேர்க்கப்பட்டார். அக்டோபர் 5 அன்று, கொழும்பில் பாக்கித்தானுக்கு எதிரான இந்தியாவின் போட்டியில், இவர் மூன்று வீரர்களை வீழ்த்தி தனது அணி 88 ஓட்டங்கள் வித்தியாசத்தில் வெற்றி பெற உதவினார். இந்தப் போட்டியின ஆட்ட நாயகன் விருதினையும் இவர் பெற்றார்.

## மேற்கோள்கள்

## மேற்கோள்கள்

பகுப்பு:இந்திய மகளிர் துடுப்பாட்டக்காரர்கள்
பகுப்பு:இந்தியத் தேர்வுத் துடுப்பாட்டக்காரர்கள்
உள்நாட்டு சுற்றுலா

**உள்நாட்டு சுற்றுலா** (*Domestic tourism*) என்பது ஒரு நாட்டின் குடிமக்கள் தங்கள் சொந்த நாட்டுக்குள் உள்ள சுற்றுலா இடங்களுக்கு பயணம் செய்வது எனப் பொருளாகும். ஒரு நாட்டு மக்கள் வெளிநாட்டுக்கு செல்லாமல், தங்கள் நாட்டின் மற்ற மாநிலங்கள், நகரங்கள் அல்லது கிராமப்புறங்கள் போன்ற இடங்களுக்கு சுற்றுலா செல்லும் போது அதை உள்நாட்டு சுற்றுலா என்கிறோம். உருசியா, பிரேசில், கனடா, ஆத்திரேலியா, அமெரிக்கா, சீனா மற்றும் இந்தியா போன்ற பெரிய நாடுகளில்  உள்நாட்டு சுற்றுலா மொத்த சுற்றுலாத் துறையில் மிகப் பெரிய பங்கை வகிக்கிறது.

கோவிட்-19 தொற்றுநோய் காலத்தில், கோவிட்-19 பரவலைக் குறைக்க நாடுகள் தங்கள் விமான நிலையங்களை மூடியதால், உள்நாட்டு சுற்றுலா கணிசமாக அதிகரித்தது. சுற்றுலாவின் பொதுவான சரிவின் விளைவாக வேலைகள் மற்றும் வணிகங்கள் இழக்கப்பட்டன.

ஒரு குறிப்பிட்ட வார இறுதியில் நகரத்திற்கு வெளியே செல்லாமல், வீட்டிற்கு அருகிலுள்ள பூங்காக்களுக்குச் செல்வது அல்லது அருங்காட்சியகங்களுக்குச் செல்வதை வீட்டிலேயே விடுமுறை என்பர். பொதுவாக வேலை அல்லது பள்ளியிலிருந்து ஓய்வெடுக்கவும், மகிழ்வுக்காகவும் செலவிடும் காலத்தைக் குறிப்பது விடுமுறைச் சுற்றுலா எனப்படும். வீட்டிலேயே விடுமுறை என்ற வார்த்தையின் பயன்பாடு 2000 ஆம் ஆண்டுகளின் பிற்பகுதியில் பிரிட்டிசு ஊடகங்களில் பெரும் மந்தநிலையின் போது பயன்படுத்தப்பட்டது. இத்தகைய சுற்றுலாவின் அதிகரிப்பு பற்றிய அறிக்கைகளில் பயன்படுத்தப்பட்டதன் மூலம் பிரபலப்படுத்தப்பட்டது, அப்போது பவுண்டின் பலவீனம் வெளிநாட்டு பயணத்தை அதிக விலை கொண்டதாக மாற்றியது.

## மேலும் காண்க
* சுற்றுலா

## மேற்கோள்கள்

பகுப்பு:சுற்றுலா
இசுலாமியப் பண்பாட்டு பாரம்பரிய அருங்காட்சியகம் மற்றும் அல்-குர்ஆன் கற்றல் மையம்

**இசுலாமியப் பண்பாட்டு பாரம்பரிய அருங்காட்சியகம் மற்றும் அல்-குர்ஆன் கற்றல் மையம்** 
(*Museum of Islamic Cultural Heritage and Al-Quran Learning Center*) தாய்லாந்து நாட்டின்  நாராதிவாட்டு மாகாணத்தில் உள்ள இயி-ங்கோ மாவட்டத்தில் அமைந்துள்ளது. இந்த அருங்காட்சியகம் மலாய் தீபகற்பத்தின் கையெழுத்துப் பிரதிகள் மற்றும் கலைப்பொருட்கள் உட்பட மலாய் வரலாற்றில் கவனம் செலுத்துகிறது. 

## வரலாறு
இந்த அருங்காட்சியகம் 2010 ஆம் ஆண்டில் திறக்கப்பட்டது.  மேலும் குர்ஆன் கையெழுத்துப் பிரதிகள், மலாய் கையெழுத்துப் பிரதிகள் மற்றும் பண்டைய மலாய் தொழில்நுட்பத்தைக் காண்பிக்கும் கண்காட்சி அறைகள் இங்குள்ளன. குரானின் 79 கையால் எழுதப்பட்ட பிரதிகள் உட்பட அருங்காட்சியகத்தின் தொகுப்புகளாக உள்ளன. 

2023 ஆம் ஆண்டில், பிரதமர் சுரெட்டா தவிசின் அருங்காட்சியகத்தை சுற்றிப் பார்த்தார்.  அருங்காட்சியகம் 2024 ஆம் ஆண்டில் பொதுமக்களுக்கு திறக்கப்பட்டது.

## மேற்கோள்கள்

பகுப்பு:அருங்காட்சியகங்கள்
பகுப்பு:தாய்லாந்துப் பண்பாடு
வி. பன்னீர் செல்வம்

**வி. பன்னீர் செல்வம்** (*V. Panneerselvam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் போளுர் பகுதியினைச் சேர்ந்தவர். 10ஆம் வகுப்பு வரை கல்வி பயின்றுள்ள பன்னீர் செல்வம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கலசப்பாக்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2016

## மேற்கோள்கள்

பகுப்பு:1972 பிறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
நிர்மலா பணிக்கர்

**நிர்மலா பணிக்கர்** (*Nirmala Paniker*) (பிறப்பு பிப்ரவரி 12,1944) இந்தியாவைச் சேர்ந்த மோகினியாட்ட நடனக் கலைஞரும், நடன இயக்குனரும் மற்றும் ஆசிரியரும் ஆவார். இவர் மோகினியாட்ட நடன வடிவத்தைப் பாதுகாத்தல் மற்றும் மேம்படுத்துவதில் தனது பங்களிப்புகளுக்காக அறியப்படுகிறார். கேரளாவின் இரிஞ்ஞாலகுடாவில் அமைந்துள்ள நடனகைசிகி என்ற மையத்தின் நிறுவனரும் ஆவார். இது மோகினியாட்டம் மற்றும் கூடியாட்டம் மற்றும் நங்கையர் கூத்து போன்ற பிற பாரம்பரிய நிகழ்த்து கலைகளின் பயிற்சி மையமாக திகழ்கிறது. மோகினியாட்டத்தில் இவரது பங்கிற்காக 2009 ஆம் ஆண்டில் சங்கீத நாடக அகாதமி விருதைப் பெற்றார்.

## வாழ்க்கை வரலாறு
நிர்மலா பணிக்கர் 1944 பிப்ரவரி 12 அன்று திருவிதாங்கூரின் ஒரு பகுதியாக இருந்த கோவளத்தில் செல்லம்மாள் மற்றும் மாதவ பணிக்கருக்கு பிறந்தார். தனது ஐந்து வயதில் குரு தொட்டச்சேரி மாதவன் பணிக்கர் ஆசானின் கீழ் மோகினியாட்டத்திலும், பின்னர் கலாமண்டலம் கல்யாணிகுட்டி அம்மாவிடமும் பயிற்சி பெற்றார். கூடுதலாக பரதநாட்டியம், கதகளி மற்றும் கருநாடக இசை போன்றவற்றிலும் பயிற்சி பெற்றார்.

### சொந்த வாழ்க்கை
நிர்மலா பணிக்கர், கூடியாட்ட நடனக் கலைஞர் கோ. வேணுவை மணந்தார். இவர்களுக்கு கபிலா வேணு என்ற ஒரு மகள் உள்ளார்.

## தொழில் வாழ்க்கை
நிர்மலா, மோகினியாட்டம், கூடியாட்டம் மற்றும் நங்கியார் கூத்து ஆகியவற்றை மேம்படுத்துவதற்காக 1994 ஆம் ஆண்டில் கேரளாவின் இரிஞ்ஞாலகுடாவில் ‘நடனகைசிகி’ என்ற நடன ஆராய்ச்சி மற்றும் பயிற்சிப் பிரிவைத் தொடங்கினார். இவரது படைப்புகள் மோகினியாட்டத்தின் பாரம்பரிய கூறுகளை புதுப்பிப்பதில் கவனம் செலுத்துகின்றன. அதே நேரத்தில் உள்ளூரில் வேரூன்றிய அதன் நடனக் கலைகளையும் அறிமுகப்படுத்துகின்றன. ஜெயதேவரின் கீத கோவிந்த்தத்தை அடிப்படையாகக் கொண்ட ‘கீதகோவிந்த சப்தம்’, நாராயணகுரு மோகினியாட்டத்திற்காக எழுதிய ‘குண்டலினி பாட்டின்’ தழுவல் போன்ற குறிப்பிடத்தக்க படைப்புகளுக்கு இவர் நடனமாடியுள்ளார்.

*இராதா-மாதவம்* மற்றும் *கிருஷ்ணநாட்டம்* போன்ற  மோகினியாட்டத்தின் பாடல் மற்றும் வெளிப்பாட்டு குணங்களை முன்னிலைப்படுத்தும் ஏராளமான நடனக் கலைஞர்களுக்கும், மேடை நிகழ்ச்சிகளுக்கும் தனது நிறுவனத்தில் பயிற்சி அளித்துள்ளார். இவரது நிகழ்ச்சிகள் மோகினியாட்டத்தின் நேர்த்தியையும் திரவத்தன்மையையும் வெளிப்படுத்துவதாக விவரிக்கப்பட்டுள்ளன. மோகினியாட்டம் குறித்த ஒரு புத்தகத்தையும் இவர் எழுதியுள்ளார். இது அந்த நடன வடிவத்தின் வரலாறு மற்றும் நுட்பங்களைப் புரிந்துகொள்வதற்கான ஆதாரமாக செயல்படுகிறது.

## விருதுகளும் அங்கீகாரமும்
மோகினியாட்டத்திற்கு அளித்த பங்களிப்புகளுக்காக நிர்மலா பணிக்கருக்கு 2009 ஆம் ஆண்டில் சங்கீத நாடக அகாதமி விருது வழங்கப்பட்டது. நடனகைராலி மூலம் பாரம்பரிய நடன வடிவங்களை மேம்படுத்துவதில் இவர் மேற்கொண்ட முயற்சிகளுக்காகவும், மோகினியாட்டம் குறித்த இவரது அறிவார்ந்த படைப்புகளுக்காகவும் இவர் அங்கீகரிக்கப்பட்டுள்ளார்.

## மேற்கோள்கள்

## வெளி இணைப்புகள்
* 

பகுப்பு:1944 பிறப்புகள்
பகுப்பு:இந்தியப் பெண் நடனக் கலைஞர்கள்
பகுப்பு:வாழும் மக்கள்
குசல்கர் சட்டமன்றத் தொகுதி

**குசல்கர் சட்டமன்றத் தொகுதி** *(Kushalgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பான்ஸ்வாரா மாவட்டத்தில் அமைந்துள்ளது. குசல்கர், பன்சுவாரா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
இரமீலா கடீயா

**இரமீலா கடீயா** (பிறப்பு 1969) இராசத்தானைச் சேர்ந்த ஒரு இந்திய அரசியல்வாதி ஆவார்.  இந்திய தேசிய காங்கிரசு கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில்  குசல்கர் சட்டமன்றத் தொகுதியில் போட்டியிட்டு வென்றார். இத்தொகுதியானது பான்ஸ்வாரா மாவட்டத்தில் அமைந்துள்ளது. இவர்,2018 மற்றும் 2023 இல் நடைபெற்ற தேர்தல்களில் வெற்றிபெற்று இரண்டு முறை சட்டமன்ற உறுப்பினரானவர்.

## ஆரம்பகால வாழ்க்கை மற்றும் கல்வி
இரமீலா வாத்நகரில் பிறந்தார். இவரது முதன்மைத் தொழில் விவசாயம் என்றாலும், இவர் ஒரு எரிவாயு நிறுவனத்தை நடத்துகின்ற வணிகராவார்.

## அரசியல்
இரமீலா, குசல்கர் சட்டமன்றத் தொகுதியில் இருந்து 2018 ஆம் ஆண்டு முதல் முறையாக வெற்றி பெற்று சட்டமன்ற உறுப்பினரானார். 2018 ராஜஸ்தான் சட்டமன்றத் தேர்தலில் பாரதிய ஜனதா கட்சியின் பீமா பாயை 17,950 வாக்குகள் வித்தியாசத்தில் தோற்கடித்தார். 2023 இராசத்தான் சட்டமன்றத் தேர்தலில் அதே தொகுதியில் காங்கிரசு வேட்பாளருக்கு எதிராக போட்டியிட்டு, மீண்டும் அதே போட்டியாளரை 9,804 வாக்குகள் வித்தியாசத்தில் தோற்கடித்து வெற்றி பெற்றார்.

## தேர்தல் முடிவுகள்
### 2023

## மேற்கோள்கள்

பகுப்பு:1969 பிறப்புகள்
பகுப்பு:ராஜஸ்தான் நபர்கள்
பகுப்பு:வாழும் மக்கள்
2-எத்திலெக்சனாயிக்கு அமிலம்

**2-எத்திலெக்சனாயிக்கு அமிலம்** (*2-Ethylhexanoic acid*) என்பது CH3(CH2)3CH(C2H5)CO2H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக இதை ஆக்டாயிக்கு அமிலம் என்று அழைக்கிறார்கள். ஒரு கார்பாக்சிலிக் அமிலமான இச்சேர்மம்,  முனைவற்ற கரிமக் கரைப்பான்களில் கரையக்கூடிய கொழுப்பில் கரையும் உலோக வழிப்பெறுதிகளைத் தயாரிக்க பரவலாகப் பயன்படுத்தப்படுகிறது. 2-எத்திலெக்சனாயிக்கு அமிலம் ஒரு நிறமற்ற பிசுபிசுப்பு எண்ணெயாகும். ஒளியியல் ரீதியாக செயலற்ற தன்மையைக் கொண்ட சமத்திருப்பக் கலவையாக வழங்கப்படுகிறது.

## தயாரிப்பு
2-எத்திலெக்சனாயிக்கு அமிலம் தொழில்துறை ரீதியாக புரோப்பிலீனில் இருந்து தயாரிக்கப்படுகிறது. புரோப்பிலீன் ஐதரோபார்மைலேற்றம் செய்யப்பட்டு பியூட்டிரால்டிகைடு தயாரிக்கப்படுகிறது. இது ஆல்டால் ஒடுக்கம் செய்யப்பட்டு  2-எத்தில்யெக்சீனால் தயாரிக்கப்படுகிறது.  பின்னர் இது ஐதரசனேற்றம் செய்யப்பட்டு 2-எத்தில்யெக்சனால் தயாரிக்கப்படுகிறது. இறுதியாக இந்த ஆல்டிகைடு ஆக்சிசனேற்றம் செய்யப்பட்டு 2-எத்திலெக்சனாயிக்கு அமிலம் என்ற கார்பாக்சிலிக் அமிலம் உருவாகிறது.

## உலோக எத்திலெக்சனோயேட்டுகள்

2-எத்திலெக்சனாயிக்கு அமிலம் உலோக நேர்மின் அயனிகளுடன் சேர்ந்து வினைபுரிந்து விகிதவியல் அளவிலான அசிட்டேட்டு சேர்மங்களை உருவாக்குகிறது. இந்த எத்திலெக்சனோயேட்டு சேர்மங்கள் கரிம மற்றும் தொழில்துறை வேதியியல் தொகுப்பு வினைகளில் பயன்படுத்தப்படுகின்றன. இவை பலபடியாக்கல் வினைகளில் வினையூக்கிகளாகவும், ஆக்சிசனேற்ற வினைகளுக்கு எண்ணெய் உலர்த்தும் முகவர்களாகவும் செயல்படுகின்றன. இவை முனைவற்ற  கரைப்பான்களில் அதிகம் கரையக்கூடியவையாகும். இந்த உலோக அணைவுகள் பெரும்பாலும் உப்புகள் என்று விவரிக்கப்படுகின்றன. இருப்பினும், அவை அயனி அல்ல, ஆனால் மின்னூட்ட-நடுநிலை ஒருங்கிணைப்பு சேர்மங்களாகும். இவற்றின் கட்டமைப்புகள் தொடர்புடைய அசிடேட்டுகளைப் போலவே இருக்கும்.

### சில உலோக எத்திலெக்சனோயேட்டுகள்

*ஐதராக்சில் அலுமினியம் பிசு(2-எத்திலெக்சனோயேட்டு), தடிப்பாக்கியாகப் பயன்படுத்தப்படுகிறது.
*வெள்ளீயம்(II) எத்திலெக்சனோயேட்டு, (CAS# 301-10-0), ஒரு வினையூக்கியாகப் பயன்படுகிறது.
*கோபால்ட்டு(II) எத்திலெக்சனோயேட்டு,  (CAS# 136-52-7), ஓர் உலர்த்தியாகப் பயன்படுகிறது.
*நிக்கல்(II) எத்திலெக்சனோயேட்டு, (CAS# 4454-16-4)

## பாதுகாப்பு
அழகுசாதனப் பொருட்களில் பயன்படுத்துவதற்கு 2-எத்திலெக்சனாயிக்கு அமிலம் ஐரோப்பிய ஒன்றியத்தில் தடைசெய்யப்பட்டுள்ளது.

## மேலும் காண்க
*2-எத்தில்யெக்சனால்
## மேற்கோள்கள்

பகுப்பு:எத்தில்யெக்சேனோயேட்டுகள்
பகுப்பு:ஆல்கனாயிக் அமிலங்கள்
அகமது அகமதுசாதா

**அகமது அகமதுசாதா** (*Ahmad Ahmadzada*) என்பவர் அசர்பைசான் நாட்டைச் சேர்ந்த ஒரு சதுரங்க வீரராவார். 2000 ஆம் ஆண்டின் அக்டோபர் மாதம் 3 ஆம் தேதியன்று அசர்பைசான் நாட்டின் பக்கூ நகரத்தில் இவர் பிறந்தார். 2023 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.

## சதுரங்க வாழ்க்கை
2025 ஆம் ஆண்டு ஆகத்து மாதம் நடைபெற்ற அசர்பைசான் நாட்டின் காசிமோவ் நினைவு ஊகர் காசிமோவ் திறந்தநிலை சதுரங்கப் போட்டியை அகமது அகமதுசாதா வென்றார். இப்போட்டியில் இவர் 8/9 புள்ளிகள் பெற்றார்.

அகமதுசாதா 2025 சதுரங்க உலகக் கோப்பையில் விளையாடத் தகுதி பெற்றார். முதல் சுற்றில் சூரியா சேகர் கங்குலியால் தோற்கடிக்கப்பட்டார்.

## மேற்கோள்கள்

## வெளி இணைப்புகள்
* 
*
*Ahmad Ahmadzada chess games at 365Chess.com

பகுப்பு:2004 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அசர்பைசான் சதுரங்க வீரர்கள்
கிர்க் கசாரியன்

**கிர்க் கசாரியன்** (*Kirk Ghazarian*) என்பவர் அமெரிக்க நாட்டைச் சேர்ந்த ஒரு சதுரங்க வீரராவார். 2006 ஆம் ஆண்டில் இவர் கலிபோரினியா மாநிலத்தின் இர்வின் நகரத்தில் பிறந்தார். 2024 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.

## சதுரங்க வாழ்க்கை
2020 ஆம் ஆண்டு சூன் மாதத்தில் இவர் பான்-ஆர்மேனியன் சதுரங்கப் போட்டியில் இரண்டாவது இடத்தைப் பிடித்தார்.

2023 ஆம் ஆண்டு சனவரி மாதத்தில் இவர் அனைத்து -அமெரிக்கா சதுரங்க அணியில் இடம் பெற்றார்.

2023 ஆம் ஆண்டு பிப்ரவரி மாதத்தில்  இவர் உரோச்போர்ட்டு சதுரங்க விழாவில் சதுரங்க மாசுட்டர்சு 2023 போட்டியில் இரண்டாவது இடத்தைப் பிடித்தார். மேலும் சிறந்த சமநிலை முறிவு ஆட்டத்தின்  காரணமாக அர்சா பரதகோட்டி, மோம்சில் நிகோலோவ் மற்றும் பியோ டுபோ ஆகியோரை முந்தி இரண்டாம் இடத்தைப் பிடித்தார்.

2023 ஆம் ஆண்டு சதுரங்க உலகக் கோப்பையில் விளையாடத் தகுதி பெற்றார். ஆனால் அந்த நிகழ்வில் இவரால் கலந்து கொள்ள முடியவில்லை. இவருக்குப் பதிலாக இயான்மார்கோ லீவா தேர்ந்தெடுக்கப்பட்டு சேர்க்கப்பட்டார்.

2024 ஆம் ஆண்டு சனவரி மாதத்தில்  நியூயார்க்கு மெட்ரோ ஆணையத்தின் சதுரங்க விதிமுறைகள் நிகழ்வில் மிக்லோசு கல்யாசை தோற்கடித்து தனது இறுதி கிராண்டுமாசுட்டர் விதிமுறையைப் பெற்றார். இவரது பிடே மதிப்பீடு 2500 புள்ளிகளைத் தாண்டிய பிறகு, 2024 ஆம் ஆண்டு திசம்பர் மாதத்தில் இவருக்கு கிராண்ட்மாசுடர் பட்டம் வழங்கப்பட்டது.

## மேற்கோள்கள்

பகுப்பு:2006 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அமெரிக்க சதுரங்க வீரர்கள்
பால் வெல்டன்

**பால் வெல்டன்** (*Paul Velten*) என்பவர் பிரான்சு நாட்டைச் சேர்ந்த ஒரு சதுரங்க வீரராவார். 1993 ஆம் ஆண்டில் ஆகத்து மாதம் 10 ஆம் தேதியன்று இவர் வியட்நாமின் அனோய் நகரத்தில் பிறந்தார். 2018 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.

## சதுரங்க வாழ்க்கை
2015ஆம் ஆண்டு சூன் மாதத்தில் பிரெஞ்சு அணி வெற்றியாளர் போட்டியில் தனது முதல் கிராண்டுமாசுட்டர் விதிமுறையைப் பெற்றார். இப்போட்டியில் இவர் ஒவ்வொரு ஆட்டத்திலும் கருப்பு காய்களுடன் விளையாடியது குறிப்பிடத்தக்கது. அடுத்த விதிமுறைக்ளை 2016 ஆம் ஆண்டு சூன் மாதத்தில் சிறந்த 12 பிரெஞ்சு அணி வெற்றியாளர் போட்டியிலும் 2018 ஆம் ஆண்டு பிப்ரவரி மாதத்தில்   பன்டெசுலிகா சதுரங்கப் போட்டியிலும் பெற்றார்.

2018 ஆம் ஆண்டு அகத்து மாதத்தில் வெல்டன், அண்டோயின் ஃபேவரெல் மற்றும் அவரது மாணவர் அண்டோயின் போர்னல் ஆகியோர் போர்டியாக்சூக்கு அருகிலுள்ள அவர்டினில் நடந்த திறந்த நிலை சதுரங்கப் போட்டியில் போட்டியிட்டனர். அவர்கள் போர்னல் போட்டியில் இவர் வெற்றி பெற உதவினார்கள்.

2020 ஆம் ஆண்டு சூன் மாதத்தில் நடைபெற்ற இலிச்சசு இணையவழி சதுரங்கப் போட்டியில் இவர் 5ஆவது இடத்தைப் பிடித்தார்.

பிப்ரவரி 2023 ஆம் ஆண்டு பிப்ரவரி மாதத்தில் நடைபெற்ற கேப்பெல்-லா-கிராண்டே திறந்தநிலை சதுரங்கப் போட்டியில் சலோனைசு எக்செகர் சதுரங்க மன்றத்தை இவர் பிரதிநிதித்துவப்படுத்தினார். இப்போட்டியில் 30 இடங்களில் 9 ஆவது இடத்தைப் பிடித்தார்.

2025 சதுரங்க உலகக் கோப்பையில் விளையாடினார். அங்கு முதல் சுற்றில் பெலாரசு நாட்டின் விளாடிசுலாவ் கோவலேவிடம் தோற்றுப்போனார்.

## மேற்கோள்கள்

பகுப்பு:1993 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:பிரான்சிய சதுரங்க வீரர்கள்
சிந்த்ரிப்சா

**சிந்த்ரிப்சா** (*Syntripsa*) என்பது இந்தோனேசிய தீவான சுலவெசியில் உள்ள ஏரிகளில் காணப்படும் நன்னீர் நண்டுகளின் பேரினமாகும் . 

## சிற்றினங்கள்
இந்த பேரினத்தில் இரண்டு சிற்றினங்கள் உள்ளன:

* *சின்ட்ரிப்சா பிளவிசெலா* 
* *சின்ட்ரிப்சா மாடனென்சிசு* 

## மேற்கோள்கள்

## மேலும் வாசிக்க
*Schubart, Christoph D., Tobias Santl, and Peter Koller. "Mitochondrial patterns of intra-and interspecific differentiation among endemic freshwater crabs of ancient lakes in Sulawesi." Contributions to Zoology 77.2 (2008): 83-90.
*Schubart, Christoph D., and Peter KL Ng. "A new molluscivore crab from Lake Poso confirms multiple colonization of ancient lakes in Sulawesi by freshwater crabs (Decapoda: Brachyura)." Zoological Journal of the Linnean Society 154.2 (2008): 211-221.
*Poettinger, Theodor, and Christoph D. Schubart. "Molecular diversity of freshwater crabs from Sulawesi and the sequential colonization of ancient lakes." Hydrobiologia 739.1 (2014): 73-84.

பகுப்பு:நண்டு பேரினங்கள்
பகுப்பு:கணுக்காலிகள்
பெர்பிரின்கியா குவாட்ரடசு

***பெர்பிரின்கியா குவாட்ரடசு*** (*Perbrinckia quadratus*) என்பது ஜிகேர்சினுசிடே குடும்பத்தில் உள்ள நண்டு சிற்றினமாகும்.

*பெர்பிரிங்கியா குவாட்ரேட்டசின்* பாதுகாப்பு நிலையை பன்னாட்டு இயற்கைப் பாதுகாப்புச் சங்கம் மிக அருகிய இனமாக மதிப்பிட்டுள்ளது. இந்தச் சிற்றினம் உடனடி எதிர்காலத்தில் அழிந்துபோகும் அபாயத்தை எதிர்கொள்கிறது.

## மேற்கோள்கள்

## மேலும் வாசிக்க

* 

பகுப்பு:நண்டுகள்
சோக்ரான் மம்தானி

**சோக்ரான் குவாமே மம்தானி** (*Zohran Kwame Mamdani*), {{efn|English pronunciation:  (பிறப்பு:18 அக்டோபர் 1991), ஐக்கிய அமெரிக்க நாட்டின் ஜனநாயகக் கட்சியின் அரசியல்வாதியும், நியூ யோர்க் மாநிலத்தின் குயின்சு சட்டமன்றத் தொகுதியின் உறுப்பினரும் ஆவார்.
சோக்ரான் மம்தானி 2025ஆம் ஆண்டில்  நியூ யார்க் நகர மேயர் பதவிக்கு ஜனநாயகக் கட்சியின் சார்பில் போட்டியிடுகிறார்.

## பிறப்பு, கல்வி & அரசியல்
உகாண்டா வம்சவளி அமெரிக்க கல்வியாளர் முகமது மம்தானி - அமெரிக்கத் திரைப்பட இயக்குநரும் இந்தியா வம்சாவளி அமெரிக்கப் பெண்ணான மீரா நாயர் தம்பதியருக்கு உகாண்டா நாட்டின் தலைநகரான கம்பாலாவில் 18 அக்டோபர் 1991 அன்று பிறந்தவர் சோக்ரான் மம்தானி. ஐந்தாண்டுகள் கழித்து குழந்தை சோக்ரான் மம்தானியுடன் பெற்றோர் தென்னாப்பிரிக்காவில் குடிபெயர்ந்தனர். சோரான் மம்தானியின் ஏழாவது வயதில் பெற்றோருடன் ஐக்கிய அமெரிக்காவின் குடியுரிமைப் பெற்று நியூ யார்க் நகரத்தில் நிரந்தரமாக குடியேறினர். சோக்ரான் மம்தானி போடோயின் கல்லூரியில் ஆப்பிரிக்க படிப்புகள் தொடர்பாக 2014ஆம் ஆண்டில் இளங்கலை பட்டம் பெற்றார். 

பின்னர் நியூ யார்க் நகர அரசியலில் காதர் எல்-யாதீம் மற்றும் ரோஸ் பார்க்கன் போன்ற அரசியல்வாதிகளுக்கு அரசியல் மேலாளராக பணியாற்றினார். சோக்ரான் மம்தானி 2020ஆம் ஆண்டில் முதன்முறையாக நியூ யார்க் மாநில சட்டமன்றத்திற்கு குயின்சு தொகுதியிலிருந்து போட்டியிட்டு வென்றார் . இவர் மீண்டும் 2022 மற்றும் 2024ஆம் ஆண்டுகளில் நியூ யார்க் மாநில சட்டமன்ற உறுப்பினராக போட்டியின்றி வென்றார். 
## நியூ யார்க் மேயர் தேர்தலில்
சோக்ரான் மம்தானி ஜனநாயக் கட்சியின் சார்பில் 4 நவம்பர் 2025 அன்று நடைபெறும் நியூ யார்க் நகர மேயர் தேர்தலில், குடியரசுக் கட்சியின் வேட்பாளர்  *ஆண்ட்ரூ கியூமோ* மற்றும் சுயேச்சை வேட்பாளர் *கர்டிஸ் சில்வா* ஆகியோரை எதிர்த்துப் போட்டியிடுகிறார்.

சோக்ரன் மம்தானி நியூ யார்க் நகர மேயர் தேர்தலில் வென்றால், அந்நகரத்திற்கான சிறப்பு நிதியுதவிகளை நிறுத்தி விடுவதாக அமெரிக்க அதிபர் டோனால்ட் டிரம்ப் எச்சரிக்கை விடுத்துள்ளார். இருப்பினும் நியூ யார்க் நகர மேயர் தேர்தலில் சோக்ரான் அபார வெற்றி பெற்றார்.

## குடும்பம்
34 வயதான சோக்ரான் மம்தானி 2025ஆம் ஆண்டில் சிரியா நாட்டுப் பெண் ஓவியரான *ரமா துவாஜி*யை மணந்து கொண்டு  அஸ்டோரியாவில் வசிக்கிறார்.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:அமெரிக்க அரசியல்வாதிகள்
பகுப்பு:இந்திய அமெரிக்கர்கள்
பகுப்பு:நியூயார்க் நகரம்
பகுப்பு:அமெரிக்க முசுலிம்கள்
மோனிகா கோர்ரியா

**மோனிகா கோர்ரியா** (*Monika Correa*) என்கிற மோனிகா செக்வேரா (பிறப்பு 1938) ஓர் இந்திய ஜவுளிக் கலைஞர் ஆவார். இவர் தனது சோதனை நெசவுகளுக்கு பெயர் பெற்றவர். இவர் பெரும்பாலும் சுயமாக கற்றுக்கொண்ட நெசவாளராக இருக்கிறார். இது கல்வியில் பயிற்சி பெற்ற ஒரு கலைஞரின் தடைகளிலிருந்து விடுபடவும், கலை ஊடகமாக ஜவுளியின் சாத்தியத்தை ஆராயவும் இவருக்கு அனுமதித்துள்ளத..

இவரது ஜவுளி படைப்புகள் நியூயார்க்கின் பெருநகரக் கலை அருங்காட்சியகம்,, நியூயார்க் நவீனக்கலை அருங்காட்சியகம், மினியாபொலிஸ் மற்றும் இலண்டனின் டேட் ஆகியவற்றில் முன்னணி சேகரிப்புகளின் ஒரு பகுதியாக உள்ளது.

## வாழ்க்கை வரலாறு.
மோனிகா, இளம் அறிவியல் பட்டம் பெற்றவர். கூடுதலாக 1958 இல் மும்பையின் புனித சேவியர் கல்லூரியில் நுண்ணுயிரியல் துறையில் பட்டம் பெற்றார். பின்னர், 1961 ஆம் ஆண்டில் குறிப்பிடத்தக்க இந்திய கட்டடக் கலைஞர் சார்லசு கோர்ரியா என்பவரை மணந்தார். இவர்களுக்கு நகுல் மற்றும் நந்திதா என்ற இரண்டு குழந்தைகள் பிறந்தனர்.

1962 ஆம் ஆண்டில், மாசாச்சூசெட்சு தொழில்நுட்பக் கல்லூரியில் கற்பிக்க அழைக்கப்பட்டபோது மோனிகா தனது கணவருடன் சென்றார். இந்தப் பயணத்தின் போது, இவர்கள் பின்லாந்தின் எல்சிங்கி வழியாகச் சென்றனர். அங்கு இவர் பாரம்பரிய ரியா & ரைஜி விரிப்புகளைப் பார்த்து முழுமையாக ஈர்க்கப்பட்டார். இது இவரது ஆர்வத்தைத் தூண்டியது. மேலும், நெசவுப் பற்றி கற்றுக்கொள்ளத் தொடங்கினார். அதைத் தொடர்ந்து, அமெரிக்காவில், மாசாச்சூசெட்சு தொழில்நுட்பக் கல்லூரியில் ஓவியராகவும் பேராசிரியராகவும் இருந்த கியோர்கி கெப்ஸ் மூலம் மரியான் இசுட்ரெனெல் என்பவரை சந்திக்கும் வாய்ப்பு மோனிகாவிற்கு கிடைத்தது. கியோர்கி கிரான்ப்ரூக் கலை அகாதமியில் ஜவுளித் துறையின் தலைவராக பணியாற்றி ஓய்வு பெற்றவர். மரியான் இசுட்ரெனெல் கோர்ரியாவுக்கு நெசவுக்கான அடிப்படைகளைக் கற்பித்தார். மேலும் கோர்ரியா இந்தியாவுக்குத் திரும்பும்போது தறியின் வடிவமைப்பையும் கற்றுக் கொடுத்தார்.

## தொழில் வாழ்க்கை
1963இல் இந்தியா திரும்பிய பிறகு, இசுட்ரெனெல் பகிர்ந்த வடிவமைப்பின் படி தனக்காக தறியைக் கட்டைமைத்துக் கொண்டார். மும்பையில் வசித்து வந்த தனது முன்னாள் மாணவரான நெல்லி சேத்னாவைப் பற்றியும் இசுட்ரெனெல் கோர்ரியாவிடம் கூறியிருந்தார். நெல்லி சேத்னா அடிப்படை அமைப்பை அமைக்க ஒரு இளம் நெசவாளரை அனுப்பியிருந்தார்.

### நெசவாளர்கள் சேவை மையம்
1964 மற்றும் 1965 க்கு இடையில் மும்பையில் உள்ள நெசவாளர்கள் சேவை மையத்தில் மூன்று மாதங்கள் பயிற்சி பெற்றார். இது பூபுல் செயகர் தலைமையிலான ஒரு ஆராய்ச்சி நிறுவனமாகும். இதற்கு இந்திய அரசால் நிதியளித்து வந்தது. நெசவாளர்கள் சேவை மையத்தில்,கோர்ரியா கே. ஜி. சுப்ரமணியன் மற்றும் பிரபாகர் பார்வே போன்ற இந்திய நவீனக் கலைஞர்களை சந்தித்தார். அந்த நேரத்தில், சுப்பிரமணியன் கம்பளியால் செய்யப்பட்ட நார் சிற்பங்களில் பணியாற்றி வந்தார். இது கோர்ரியாவின் மனதில் ஆழமான தாக்கத்தை ஏற்படுத்தியது.

## மேற்கோள்கள்

## வெளி இணைப்புகள்
* 
* Interview with Tate on யூடியூப்

பகுப்பு:1938 பிறப்புகள்
பகுப்பு:வாழும் மக்கள்
தெமுல்

**தெமுல்** (*Demul*) என்பது இந்தியாவின் இமாச்சலப் பிரதேசத்தில் உள்ள ஒரு கிராமமாகும். இலாகௌல் மற்றும் சுபீதி மாவட்டத்தில் இக்கிராமம் அமைந்துள்ளது. சுபீதி தாலுக்காவில் அமைந்துள்ள இக்கிராமத்தின் அஞ்சல் குறியீட்டு எண் 172114 ஆகும். கடல் மட்டத்திலிருந்து 14,170 அடி உயரத்தில் அமைந்துள்ள ஒரு தொலைதூரக் குடியிருப்புப் பகுதியாகத் தெமுல் கிராமம் திகழ்கிறது.

## பொருளாதாரம்
தெமுல் கிராமத்தில் சில நூறு பேர் மட்டுமே வசிக்கின்றனர். பெரும்பாலானோர் போத் பழங்குடியினத்தைச் சேர்ந்தவர்கள். அவர்கள் பார்லியை முக்கிய பயிராகக் கொண்டு விவசாயத்தில் ஈடுபட்டுள்ளனர். சுற்றுலா மற்றும் கைவினைப்பொருட்கள் ஆகியவை இவர்களுடைய பிற வருமான ஆதாரங்களில் அடங்கும்.

## காலநிலை மாற்றம்
சமீபத்திய ஆண்டுகளில் ஏற்பட்ட காலநிலை மாற்றத்தால், அந்தப் பகுதியில் பனிப்பாறைகள் பின்வாங்கி வறட்சி ஏற்பட்டுள்ளது.  பனி அளவு குறைந்து வருவதால், கிராம மக்கள் தண்ணீர் கிடைப்பது குறித்து கவலையடைந்துள்ளனர். மேலும் விவசாய உற்பத்தியும் குறைந்துள்ளது. உள்ளூர் அரசு சாரா நிறுவனங்கள், நிலத்திலிருந்து தண்ணீர் பாயத் தொடங்குவதற்கு முன்பு, அணைகள் மற்றும் செயற்கை பனிப்பாறைகள் மூலம் தண்ணீரை உறைய வைக்க முயற்சித்துள்ளன.

## சுற்றுலா
சமீபத்திய ஆண்டுகளில் சுற்றுலாவின் குறிப்பிடத்தக்க வளர்ச்சியால் தெமுலின் மக்கள் பயனடைந்துள்ளனர். இருப்பினும், வணிகமயமாக்கல் தொடர்பான பிற கவலைகள் உள்ளன.

## மேற்கோள்கள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
காந்தி கண்ணாடி

**காந்தி கண்ணாடி** (*Gandhi Kannadi*) என்பது 2025 ஆம் ஆண்டில் செரிஃப் எழுத்து, இயக்கத்தில் வெளிவந்த தமிழ் நகைச்சுவை நாடகத் திரைப்படமாகும். இதில் பாலா,  நமீதா கிருஷ்ணமூர்த்தி ஆகியோர் முன்னணி நடிகர்களாக அறிமுகமாகினர். அவர்களுடன் பாலாஜி சக்திவேல், அர்ச்சனா முக்கிய வேடங்களில் நடித்திருந்தனர். இந்தப் படத்தை ஆதிமூலம் கிரியேஷன்ஸ் சார்பாக ஜெய் கிரண் தயாரித்தார். 2025 செப்டம்பர் 5 அன்று இத்திரைப்படம் தமிழ்நாட்டில் வெளியிடப்பட்டது.

## கதைக்கரு
அழகிய வயல்வெளிகளுள்ள சிற்றூரில், பொருளாதார, சமுதாய வேறுபாடுகளுள்ள இருவர் காதலிக்கின்றனர். உள்ளூரில் திருமணம் செய்ய இயலாத நிலையில், வெளியூரில் இருவரும் திருமணம் செய்து இனிமையாக வாழ்கின்றனர். பல ஆண்டுகளுக்குப் பிறகு, இக்காதலர் தங்கள் வசிப்பிடத்தில் அறுபதாம் திருமண நிகழ்வில் கலந்து கொள்கின்றனர். "நமக்கும் பிள்ளை இருந்திருந்தால், இதுபோல அறுபதாம் திருமணம் நடத்தி இருப்பர்" என்ற மனைவியின் ஏக்கத்தைத் தீர்க்க காதலன் முழுமுயற்சி எடுக்கிறார். திருமணத்திற்கு முன்பு மனைவி சொன்னவைகளை அனைத்தும் செய்ய, கணவன் திட்டமிடுகிறார். அதற்கான பெருந்தொகையைத் திரட்ட, பரணில் போட்டு வைத்த பத்திரங்களைக் கொடுத்து விற்கச் சொல்கிறார். அப்பொழுதுதான் அனைவருக்கும் தெரிகிறது, அவர் பெரும் நில உடைமைக்காரர் என்பது! "காசுக்காக தன் மனைவி தன்னை மயக்கித் திருமணம் செய்து கொள்ளவில்லை" என்பதை பிறர் உணர, வாயில் காப்பாளனாகப் பணி புரிந்து, கிடைக்கும் ஊதியத்தில் எளிய வாழ்க்கை நடத்தி வந்திருக்கிறார். ஒரு வழியாக பணம் திரட்டி, அவர்களது அறுபதாம் திருமணம் நடக்க இருக்கும் ஓரிரு நாளில், இந்திய அரசு 500, 1000 பணத்தாள்கள் செல்லாது என அறிவித்து விடுகிறது. அதனால் கையிருப்புப் பணம் வெறும் காகிதங்களாக மாறி விடுகிறது. இச்சூழ்நிலையில் பலவித நகைச்சுவைக் காட்சிகள் நடந்தேறுகின்றன. அவர்களது திருமணம் நடக்குமா? அக்காதலனின் பெயரே காந்தி. காந்தி தனது அறுபதாம் கல்யாணத்தினை ... . 

## மேற்கோள்கள்

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வாசம்செட்டி சுபாஷ்

**வாசம்செட்டி சுபாசு** (*Vasamsetti Subhash*) ஆந்திராவைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் தெலுங்கு தேசக் கட்சியின் உறுப்பினர். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இராமச்சந்திரபுரம் சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.

## அரசியல் வாழ்க்கை
சுபாசு 2024 ஆந்திரப் பிரதேச சட்டமன்றத் தேர்தலில் இராமச்சந்திரபுரம் சட்டமன்றத் தொகுதியில் போட்டியிட்டு, ஒய். எசு. ஆர். காங்கிரசு கட்சியின் பில்லி சூரிய பிரகாசை 26,291 வாக்குகள் வித்தியாசத்தில் தோற்கடித்து சட்டமன்ற உறுப்பினர் ஆனார். இவர் நா. சந்திரபாபு நாயுடுவின் தலைமையிலான அமைச்சரவையில் தொழிலாளர், தொழிற்சாலைகள், காப்பீட்டு மருத்துவ சேவைகள் துறையின் அமைச்சராக நியமிக்கப்பட்டார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்